钦定古今图书集成/明伦汇编/闺媛典/第014卷 > 《药名闺情诗二首》萧韶
## 钦定古今图书集成/明伦汇编/闺媛典/第014卷 > 《药名闺情诗二首》萧韶

菟丝曾附女萝枝，分手车前又几时。羞折红花簪凤
髻，懒将青黛扫蛾眉。丁香漫比愁肠结，豆蔻常含别
泪垂。愿学云中双《石燕》，庭乌头白竟何迟。

天门冬日晓苍凉，落叶愁惊满地黄。清泪暗消轻粉
面，尘凝闲锁郁金裳。石莲未嚼心先苦，红豆相看恨
更长。镜里孤鸾甘遂死，引年何用觅昌阳。